नोड.जेएस
नोड डॉट जेएस (Node.js) एक सॉफ्टवेयर प्लेटफॉर्म है जिसका उपयोग स्केलेबल नेटवर्क अनुप्रयोग बनाने में किया जाता है। विशेष रूप से यह सर्वर-साइड के अनुप्रयोगों के विकास के लिए प्रयोग किया जाता है। नोड डॉट् जेएस् स्क्रिप्टिंग भाषा के रूप में जावास्क्रिप्ट का उपयोग करता है। नोड् डॉट् जेएस् में एक अन्तःनिर्मित एचटीटीपी सर्वर लाइब्रेरी है जिसके कारण किसी बाहरी सॉफ्टवेयर का प्रयोग किए बिना भी वेब-सर्वर को चलाया जा सकता है। इस प्रकार इसके द्वारा वेब-सर्वर के कार्य पर अधिक नियंत्रण सम्भव है।